O‘zbekiston Sharq yakkakurashlari va jang san’ati markazi 2013-yilning eng yaxshilarini aniqladi

12-dekabr kuni “O‘zbekiston” sport majmuasida IX Sharq yakkakurashlari respublika festivali bo'lib o‘tdi.

 Foto © UzReport
UzReport xabar berishicha, tadbir yakunida 9 ta nominatsiyada g‘oliblarni aniqlandi. “Yilning eng yaxshi erkak sportchisi” nomiga xalqaro toifadagi sport ustasi, Moskva shahridagi yakkakurash bo‘yicha jahon chempionati g‘olibi Odil Sirojiddinov sazovor bo‘ldi.
“Yilning eng yaxshi ayol sportchisi” deb Osiyo o‘yinlari sovrindori Barno Mirzayeva tan olindi.
“Yilning eng yaxshi murabbiyi” nomi sambo federatsiyasi prezidenti Umid Ahmedovga nasib qildi.
“Yilning eng yaxshi federatsiyasi” nomiga O‘zbek jang san’ati federatsiyasi sazovor bo‘ldi.
“Yilning eng yaxshi voqeasi” nominatsiyasida “Dzyudo bo‘yicha Gran-pri turniri” g‘olib bo‘ldi.
“Eng yaxshi tashkilotchi promouter” nomiga Bahodir Hasanov loyiq topildi.
Ta’kidlash joizki, “Yil sharq yakkakurashlarining eng yaxshi faxriysi” deb ushu federatsiyasi a’zosi Tohir Ergashev tilga olindi.
Bundan tashqari, paralimpiyachilar orasida matonati uchun maxsus sovrini Haydar Nishonboyevga topshirildi.
Va, nihoyat, “OAVda eng yaxshi yoritganligi uchun” nominatsiyasida “Sport” telekanali jurnalisti Fazliddin Sattorov g'olib chiqdi.